বাজেটে আধ্যাত্মিক ও ঐতিহাসিক পর্যটনে জোর নির্মলার

নয়াদিল্লি: ভোটমুখী পাঁচ রাজ্যের কথা মাথায় রেখেও ২০২৬-২৭ অর্থবর্ষে সংস্কারমুখী বাজেট (Union Budget 2026) পেশ করলেন কেন্দ্রীয় অর্থমন্ত্রী নির্মলা সীতারমণ।অর্থমন্ত্রী নির্মলা সীতারামন লোকসভায় তাঁর নবম বাজেট পেশ করেন। এতে তিনি পর্যটন শিল্পে কর্মসংস্থানের বিষয়ে একটি বড় ঘোষণা করেন। ২০২৬ সালের বাজেটে অর্থমন্ত্রী পর্যটনকে বিশ্বমানের করে তোলার জন্য বেশ কিছু বড় ঘোষণা করেছেন। তিনি ঘোষণা করেন যে দেশে ১০,০০০ নতুন ট্যুরিস্ট গাইডকে প্রশিক্ষণ দেওয়া হবে। তিনি আরও ঘোষণা করেন যে পর্যটনকে উৎসাহিত করার জন্য জম্মু ও কাশ্মীর, হিমাচল প্রদেশ এবং উত্তরাখণ্ডে পাহাড়ি পথ তৈরি করা হবে।

পর্যটন ক্ষেত্রকে আরও চাঙ্গা করতে ছোটখাটো কয়েকটি ঘোষণা করা হল বাজেটে।আধ্যাত্মিক ও ঐতিহাসিক স্থানগুলিতে আরও পর্যটন টানতে নির্মলা সীতারমণ সংযুক্তিকরণের কথা বললেন। বারাণসী, অযোধ্যায় আধ্যাত্মিক পর্যটনের সাফল্য লাভের পর উত্তর-পূর্বের চার রাজ্যে বৌদ্ধ সার্কিট গড়ে তোলার ঘোষণা করা হল। অর্থমন্ত্রী জানালেন, ”বিভিন্ন ঐতিহাসিক পর্যটন স্থলকে সংযুক্তিকরণের পরিকল্পনা রয়েছে। আধ্যাত্মিক পর্যটন ছাড়াও উত্তর-পূর্ব ভারতের চার রাজ্যে – অরুণাচল প্রদেশ, মণিপুর, মিজোরাম ও ত্রিপুরা জুড়ে বৌদ্ধধর্মকে নজরে রেখে আলাদা সার্কিট গড়ে তোলা হবে।”ন্যাশনাল ইনস্টিটিউট অফ হসপিটালিটি এবং হোটেল ম্যানেজমেন্টগুলিতে আরও জোর দিতে হবে। পর্যটনের ক্ষেত্রে অতি জরুরি গাইডরা। তাঁদের জন্য প্রশিক্ষণের ব্যবস্থা করা হবে। অন্তত ১০ হাজার পর্যটন গাইডকে প্রশিক্ষণ দেওয়া হবে।”

আরও পড়ুন:সামরিক খাতে রেকর্ড বরাদ্দ! দেশের সুরক্ষায় কী পদক্ষেপ নির্মলার?

অর্থমন্ত্রী ঘোষণা করেন, হাইব্রিড মোডে স্ট্যান্ডার্ড, উচ্চমানের ১২ সপ্তাহের প্রশিক্ষণ কোর্স। ২০টি জনপ্রিয় পর্যটন কেন্দ্রে ১০,০০০ গাইডকে পেশাদার করার জন্য IIM-এর সহযোগিতায় একটি প্রকল্প চালু করা হবে। এই প্রশিক্ষণ কেবল তাঁদের কথা বলার ও আচরণের দক্ষতাই উন্নত করবে না, বরং তাঁদের প্রযুক্তি ব্যবহারে পারদর্শীও করে তুলবে। এটি কেবল বড় হোটেলগুলোকেই নয়, ছোট হোমস্টে এবং লজগুলোকেও তাদের পরিষেবার মান উন্নত করতে সাহায্য করবে, যার ফলে ভারতে আসা পর্যটকরা বিশ্বমানের অভিজ্ঞতা লাভ করবেন।